
FORSLAG TIL EUROPA-PARLAMENTETS AFGØRELSE
om forslag til udnævnelse af formanden for Den Europæiske Centralbanks tilsynsråd
(N9-0053/2023 – C9‑0342/2023 – 2023/0901(NLE))
(Godkendelse)
Europa-Parlamentet,
–	der henviser til forslag af 13. september 2023 fra Den Europæiske Centralbank (C9-0342/2023),
–	der henviser til artikel 26, stk. 3, i Rådets forordning (EU) nr. 1024/2013 af 15. oktober 2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter[footnoteRef:1], [1:  EUT L 287 af 29.10.2013, s. 63.] 

–	der henviser til den interinstitutionelle aftale af 6. november 2013 mellem Europa-Parlamentet og Den Europæiske Centralbank om de praktiske betingelser for udøvelsen af demokratisk ansvarlighed og tilsyn i forbindelse med udførelsen af de opgaver, som overdrages til ECB inden for rammerne af den fælles tilsynsmekanisme[footnoteRef:2], [2:  EUT L 320 af 30.11.2013, s. 1.] 

–	der henviser til sin beslutning af 14. marts 2019 om kønsbalance ved udnævnelser inden for EU's økonomiske og monetære anliggender[footnoteRef:3], [3:  EUT C 23 af 21.1.2021, s. 105.] 

–	der henviser til sin beslutning af 16. januar 2020 om institutioner og organer i Den Økonomiske og Monetære Union: Forebyggelse af interessekonflikter efter udtræden af offentlig tjeneste[footnoteRef:4], [4:  EUT C 270 af 7.7.2021, s. 113.] 

–	der henviser til forretningsordenens artikel 131,
–	der henviser til betænkning fra Økonomi- og Valutaudvalget (A9-0000/2023),
A.	der henviser til, at artikel 26, stk. 3, i Rådets forordning (EU) nr. 1024/2013 fastsætter, at Den Europæiske Centralbank skal forelægge Parlamentet en indstilling til udpegelse af formanden for tilsynsrådet, og at formanden vælges på grundlag af en åben udvælgelsesprocedure, som Parlamentet og Rådet skal holdes behørigt underrettet om, blandt personer, som er værdige i almindeligt omdømme, og som har erfaring med bankvæsen og finansielle anliggender, og som ikke er medlemmer af Styrelsesrådet;
B.	der henviser til, at artikel 26, stk. 2, i forordning (EU) nr. 1024/2013 fastsætter, at udpegelserne til tilsynsrådet i henhold til den pågældende forordning skal overholde principperne om kønsmæssig balance, erfaring og kvalifikationer; der henviser til, at Parlamentet er fast besluttet på at sikre kønsbalance i topstillinger inden for bankvirksomhed og finansielle tjenesteydelser; der henviser til, at alle institutioner og organer på EU-plan og nationalt plan bør gennemføre konkrete foranstaltninger for at sikre kønsbalancen;
C.	der henviser til, at Den Europæiske Centralbank den 5. juli 2023 i overensstemmelse med kapitel II, "Udvælgelsesprocedurer", andet og tredje led, i den interinstitutionelle aftale af 6. november 2013 vedtog en begrænset liste over kandidater til stillingen som formand for tilsynsrådet og forelagde denne liste sammen med en evalueringsrapport for Parlamentet;
[bookmark: _GoBack]D.	der henviser til, at Den Europæiske Centralbank den 13. september 2023 vedtog et forslag om at udnævne Claudia Buch til formand for tilsynsrådet og sendte dette forslag til Parlamentet;
E.	der henviser til, at Europa-Parlamentets Økonomi- og Valutaudvalg efterfølgende foretog en bedømmelse af den indstillede kandidats kvalifikationer, navnlig på baggrund af kravene i artikel 26, stk. 2 og 3, i Rådets forordning (EU) nr. 1024/2013;
F.	der henviser til, at udvalget den 20. september 2023 afholdt en høring med den indstillede kandidat, hvor hun efter en indledende redegørelse besvarede spørgsmål fra udvalgets medlemmer;
1.	[godkender udnævnelsen af Claudia Buch til formand for Den Europæiske Centralbanks tilsynsråd i en periode på fem år] 
[nægter at godkende udnævnelsen af Claudia Buch til formand for Den Europæiske Centralbanks tilsynsråd og anmoder om, at forslaget bliver trukket tilbage, og at der forelægges Parlamentet et nyt forslag];
2.	pålægger sin formand at sende denne beslutning til Det Europæiske Råd, Rådet, Kommissionen, Den Europæiske Centralbank og medlemsstaternes regeringer.

